AĠENDA

Il-Ħamis, 24 ta' Mejju, 2018 fis-6:00 p.m.

MISTOQSIJIET GĦAL TWEĠIBIET ORALI

L-ONOR.

JASON AZZOPARDI staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid u jelenka kemm intefqu flus minn kull entità u dipartiment li jaqa' taħtu, fuq promotional material (brochures, websites, flyers, mailshots eċċ) minn Marzu 2013 sal-jum li fih din l-interpellanza tkun imwieġba, maqsuma sena b'sena?

L-ONOR.

JASON AZZOPARDI staqsa lill-

Jista' l-Ministru jgħid u jelenka kemm intefqu flus minn kull entità u dipartiment li jaqa' taħtu, għal event organisation for promotional and communications related events, minn Marzu 2013 sal-jum li fih din l-interpellanza tkun imwieġba, maqsuma sena b'sena?

L-ONOR.

JASON AZZOPARDI staqsa lill-

Ministru għall-Ekonomija, Investiment u Negozji Żgħar

L-ONOR.

JASON AZZOPARDI staqsa lill-

Ministru għall-Edukazzjoni u Xogħol

L-ONOR.

JASON AZZOPARDI staqsa lill-

Ministru għall-Enerġija u Immaniġġar tal-Ilma

L-ONOR.

JASON AZZOPARDI staqsa lill-

Ministru għall-Affarijiet Ewropej u Ugwaljanza

Tista' l-Ministru tgħid u telenka kemm intefqu flus minn kull entità u dipartiment li jaqa' taħtha, għal event organisation for promotional and communications related events, minn Marzu 2013 sal-jum li fih din l-interpellanza tkun imwieġba, maqsuma sena b'sena?

L-ONOR.

BYRON CAMILLERI staqsa lill-

Jista' l-Ministru jgħid kemm ġew approvati talbiet għall-adozzjonijiet mill-Bord tal-Adozzjonijiet mis-sena 2010 sal-ġurnata li tiġi mwieġba din il-mistoqsija parlamentari, maqsumin sena b'sena?

L-ONOR.

BYRON CAMILLERI staqsa lill-

Jista' l-Ministru jgħid kemm ġew maħruġa care orders matul is-snin 2016 u 2017?

L-ONOR.

Ministru għall-Ġustizzja, Kultura u Gvern Lokali

Jista' l-Ministru jindika liema toroq ġew imsewwija jew irranġati b'xi mod mill-Kunsill Lokali ta' Ħal Tarxien matul is-sena li għaddiet u f'din is-sena sad-data li tiġi mwieġba din il-mistoqsija?

L-ONOR.

Jista' l-Ministru jindika liema toroq ġew imsewwija jew irranġati b'xi mod mill-Kunsill Lokali tal-Fgura matul is-sena li għaddiet u f'din is-sena sad-data li tiġi mwieġba din il-mistoqsija?

L-ONOR.

Jista' l-Ministru jindika liema toroq ġew imsewwija jew irranġati b'xi mod mill-Kunsill Lokali ta' Santa Luċija matul is-sena li għaddiet u f'din is-sena sad-data li tiġi mwieġba din il-mistoqsija?

L-ONOR.

CHRIS SAID staqsa lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jwieġeb il-mistoqsija parlamentari 4265 u jgħid għal xiex qed jintuża llum il-bini li kien inbena mill-Ministeru għal Għawdex mill-flus ta' Eko-Għawdex u li kellu jkun iċ-Child Development Centre f'Tal-Ibraġġ ħdejn l-Isptar Ġenerali ta' Għawdex?

Jista' jgħid jekk din il-binja kollha hijiex amministrata mill-Ministeru għas-Saħħa jew jekk ġietx mgħoddija lil xi Ministeru ieħor jew xi kumpanija privata?

Jekk iva lil min ġiet mgħoddija u għal liema skop?

Jista' jgħid ukoll kemm hemm ħaddiema jaħdmu ġo din l-istess binja u xi grad għandhom dawn il-ħaddiema?

L-ONOR.

CHRIS SAID staqsa lill-

Ministru għal Għawdex

Tista' l-Ministru tgħid fiex waslu l-konsultazzjonijiet mal-awtoritajiet ikkonċernati dwar il-Master Plan għal Kemmuna?

Meta hu maħsub li se jkun iffinalizzat dan il-Master Plan u min huma l-periti inkarigati mill-Ministeru tagħha fuq dan il-pjan?

L-ONOR.

CHRIS SAID staqsa lill-

Jista' d-Deputat Prim Ministru u Ministru għas-Saħħa jgħid jekk is-sala mibnija reċentement u li kellha tintuża bħala Orthopaedic Unit ġewwa l-Isptar Ġenerali ta' Għawdex bdietx tintuża għal dan l-iskop u jekk le għal xiex qed tintuża bħalissa u għalfejn mhijiex tintuża bħala Orthopaedic Unit?

Meta hu ppjanat li tibda tintuża?

L-ONOR.

CHRIS SAID staqsa lill-

Ministru għat-Trasport, Infrastruttura u Proġetti Kapitali

Jista' l-Ministru jgħid liema huma dawk l-entitajiet pubbliċi li jaqgħu taħtu li għandhom il-jedd li jimponu xi forma ta' penali amministrattiva (administrative fine)?

Jista' jgħid kemm hu l-massimu tal-ammont li jista' jiġi impost inkluż anke penalitajiet li jistgħu jiġu imposti għal kull jum ta' nuqqas ta' konformità mal-obbligi fil-liġi?

Jista' jgħid a tenur ta' liema liġi dik l-awtorità jew entità għandha dawk it-tali poteri?

L-ONOR.

CHRIS SAID staqsa lill-

Ministru għall-Ambjent, Żvilupp Sostenibbli u Tibdil fil-Klima

L-ONOR.

CHRIS SAID staqsa lill-

Ministru għal Għawdex

B'referenza għat-tweġiba tal-mistoqsija parlamentari 5555, tista' l-Ministru tgħid għal kull Bord tal-Għażla maħtur, min kienu ċ-Chairpersons u l-membri u għal liema post/pożizzjonijiet vakanti kien maħtur kull Bord minn Marzu 2013 sal-lum?

Tista' tgħid fuq liema kriterji jinħatru l-membri f'kull Bord?

L-ONOR.

MARIA DEGUARA staqsiet lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jara li l-applikazzjoni li t-tagħrif dwarha qed jintbagħat separatament għad-dħul ġewwa Residenza tal-Anzjani tingħata prijorità peress li l-kundizzjoni tal-persuna b'diżabilità reċentement iddeterjorat ħafna u dan apparti li issa tinsab tgħix waħedha?

L-ONOR.

MARIA DEGUARA staqsiet lill-

Deputat Prim Ministru u Ministru għas-Saħħa

Jista' d-Deputat Prim Ministru u Ministru għas-Saħħa jgħid jekk hux possibbli li jinħoloq depot fin-naħa ta' fuq ta' Malta minn fejn persuna tkun tista' ġġib jew tibdel iċ-ċilindru tal-ossiġnu u dan biex jiġu ffrankati ħafna inkonvenjenzi, skareġġar u tbatija lil min ikollu bżonn dan is-servizz?

L-ONOR.

RYAN CALLUS staqsa lill-

Ministru għall-Edukazzjoni u Xogħol

Jista' l-Ministru jara li tingħata għajnuna finanzjarja minn SportMalta biex it-tim nazzjonali tan-netball jieħu sehem fl-avveniment sportiv tan-Netball Europe Under 21 Challenge Section f'Ottubru li ġej?

L-ONOR.

GODFREY FARRUGIA staqsa lill-

Ministru għall-Enerġija u Immaniġġar tal-Ilma

B'referenza għall-impjant tat-tisfija tad-drenaġġ f'Għawdex u d-demel tal-baqar, jista' l-Ministru jgħid fejn qed jiġi miġbur u msoffi d-demel tal-baqar fil-preżent meta jidher ċar li sistema tat-tisfija tal-impjant tad-drenaġġ għada qed tiġi maħnuqa bid-demel tal-baqar?

Meta ħa tiġi konkluża u mwettqa s-soluzzjoni fuq livell nazzjonali?

Jista' jagħti d-data?

L-ONOR.

GODFREY FARRUGIA staqsa lill-

B'referenza għall-mistoqsijiet parlamentari 5561, 5172 u 4813 u ċjoè: peress li dan l-aħħar fit-Times of Malta tas-16 ta' Mejju deher artiklu fejn issemmew l-Onor.

Emmanuel Mallia u l-Onor.

Stefan Zrinzo Azzopardi, fejn intqal li dawn il-membri tal-back bench għandhom impjieg mal-Gvern u/jew ma' entitajiet pubbliċi barra mis-servizz pubbliku, u peress li l-impjieg fis-settur pubbliku huwa regolat b'Artikolu 110 tal-Kostituzzjoni u li kull impjieg ma' kull korp stabbilit bil-Kostituzzjoni jew b'xi liġi jew taħt xi liġi oħra, u ma' kull soċjetà jew korp ieħor li fih il-Gvern ta' Malta, jew xi korp kif intqal qabel, ikollhom sehem biżżejjed biex jikkontrollaw jew li fuqu jkollhom kontroll effettiv, għandu, kemm-il darba dak id-dħul ma jkunx sar wara eżami pubbliku li jkun ġie avżat kif imiss, isir permezz tas-servizz għall-impjegar (jiġifieri Jobs Plus jew l-ekwivalenti tiegħu fil-passat), jista' l-Prim Ministru jgħid:

a. Meta kienu ingaġġati dawn id-deputati fis-servizz pubbliku jew entitajiet fuq imsemmija u b'liema metodu msemmi fil-Kostituzzjoni;

b. X'kuntratt ta' impjieg/servizz għandhom dawn id-deputati kif ukoll id-dħul gross annwali tagħhom; u

c. X'inhi l-kariga u grad li jokkupaw illum?

L-ONOR.

GODFREY FARRUGIA staqsa lill-

B'referenza għall-mistoqsijiet parlamentari 5561, 5172 u 4813 u ċjoè: Jista' l-Prim Ministru jgħid jekk l-Onor.

Godfrey Farrugia, membru tal-Oppożizzjoni li jirrapreżenta l-Partit Demokratiku għandux impjieg mal-Gvern u/jew ma' entitajiet pubbliċi barra mis-servizz pubbliku?

Peress li l-impjieg fis-settur pubbliku huwa regolat b'Artikolu 110 tal-Kostituzzjoni u li kull impjieg ma' kull korp stabbilit bil-Kostituzzjoni jew b'xi liġi jew taħt xi liġi oħra, u ma' kull soċjetà jew korp ieħor li fih il-Gvern ta' Malta, jew xi korp kif intqal qabel, ikollhom sehem biżżejjed biex jikkontrollaw jew li fuqu jkollhom kontroll effettiv, għandu, kemm-il darba dak id-dħul ma jkunx sar wara eżami pubbliku li jkun ġie avżat kif imiss, isir permezz tas-servizz għall-impjegar (jiġifieri Jobs Plus jew l-ekwivalenti tiegħu fil-passat), jekk ir-risposta hi fl-affermattiv, jista' l-Prim Ministru jgħid:

a. Kemm ilu ingaġġat dan id-deputat fis-servizz pubbliku jew f'entitajiet fuq imsemmija u b'liema metodu msemmi fil-Kostituzzjoni;

b. X'kuntratt ta' impjieg/servizz għandu dan id-deputat, kif ukoll x'inhu d-dħul gross annwali tiegħu; u

c. X'inhi l-kariga u grad li jokkupa llum?

L-ONOR.

GODFREY FARRUGIA staqsa lill-

Marlene Farrugia membru tal-Oppożizzjoni li tirrapreżenta l-Partit Demokratiku għandhiex impjieg mal-Gvern u/jew ma' entitajiet pubbliċi barra mis-servizz pubbliku?

a. Kemm ilha ingaġġata din id-deputat fis-servizz pubbliku jew f'entitajiet fuq imsemmija u b'liema metodu msemmi fil-Kostituzzjoni;

b. X'kuntratt ta' impjieg/servizz għandha din id-deputat, kif ukoll x'inhu d-dħul gross annwali tagħha; u

c. X'inhi l-kariga u grad li tokkupa llum?

L-ONOR.

GODFREY FARRUGIA staqsa lill-

David Agius membru tal-Oppożizzjoni li jirrapreżenta l-Partit Nazzjonalista għandux impjieg mal-Gvern u/jew ma' entitajiet pubbliċi barra mis-servizz pubbliku?

L-ONOR.

GODFREY FARRUGIA staqsa lill-

Karol Aquilina, membru tal-Oppożizzjoni li jirrapreżenta l-Partit Nazzjonalista għandux impjieg mal-Gvern u/jew ma' entitajiet pubbliċi barra mis-servizz pubbliku?

X'inhi l-kariga u grad li jokkupa llum?

L-ONOR.

MARIO GALEA staqsa lill-

Ministru għall-Intern u Sigurtà Nazzjonali

Jista' l-Ministru jgħid x'passi se jittieħdu kontra s-Sindku tal-Birgu wara l-qtil barbaru ta' għadd ta' ħamiem li f'filmat fuq is-sit online tat-timesofmalta.com deher jaqa' mal-art wara li ntlaqat b'tiri u jmut bil-mod?

Billi dan l-att barbaru ġie kkundannat bil-qawwa mill-Kummissarju tal-Annimali maħtur minn dan l-istess gvern, għalfejn għadhom ma ttieħdux passi kontra s-Sindku tal-Birgu?

L-ONOR.

MARIO GALEA staqsa lill-

Jista' l-Ministru jgħid meta ntalab permess mill-Kunsill jew mis-Sindku tal-Birgu biex isir sparar fuq il-ħamiem?

Jista' jgħid meta ngħata dan il-permess?

Minn liema uffiċjal tal-pulizija ngħata l-permess?

L-ONOR.

MARIO GALEA staqsa lill-

Jista' l-Ministru jgħid mill-Korp tal-Pulizija jew mill-Gvern min iddeċieda li membri tal-Korp tal-Pulizija jkunu ordnati biex ikunu preżenti mas-Sindku tal-Birgu u ma' persuni li nġiebu apposta biex jisparaw b'mod barbaru fuq il-ħamiem fl-abitat, fid-dawl tax-xemx u quddiem tfal u turisti?

Jista' jgħid min ħa din id-deċiżjoni biex il-pulizija jkunu preżenti u poġġa l-pulizija f'sitwazzjoni antipatika biex ikunu partners in crime waqt li kien qed isir dan l-att ta' moħqrija fuq annimali permezz ta' qtil barbaru, salvaġġ u inuman?

L-ONOR.

IVAN BARTOLO staqsa lill-

Deputat Prim Ministru u Ministru għas-Saħħa

Jista' l-Ministru jara l-każ tal-anzjan li d-dettalji dwaru qed jingħataw separatament, fejn tliet snin ilu qalulu li għandu blockage f'saqajh u qalulu wkoll li kienu ser jibagħtu għalih, iżda sal-lum għadu jistenna?

L-ONOR.

IVAN BARTOLO staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jara l-każ tal-anzjana li d-dettalji dwarha qed jingħataw separatament, fejn din l-anzjana ġiet offruta biex tidħol f'San Vinċenz de Paule, iżda hi rrifjutat u llum il-ġurnata l-kundizzjoni tagħha ggravat u ma tistax tgħix aktar waħedha?

L-ONOR.

IVAN BARTOLO staqsa lill-

Jista' l-Ministru jara l-każ tal-anzjana li d-dettalji dwarha qed jingħataw separatament fejn din l-anzjana għaddejja minn uġiegħ insapportabbli, u li ilha tistenna CT Scan mill-2017 u li se jsir f'Lulju li ġej?

Jista' l-Ministru jgħid jekk hux possibbli li l-proċess jitħaffef?

L-ONOR.

IVAN BARTOLO staqsa lill-

B'referenza għall-mistoqsija parlamentari 5578, jista' l-Ministru jgħid ukoll jekk dawk il-ħaddiema fl-Awtorità tad-Djar, li qegħdin jieħdu l-allowance u li mhumiex parti mill-ftehim kollettiv, jitħallsux ukoll tal-overtime jew tat-time off in lieu?

Jista' jindika kemm jammonta kull allowance lil kull ħaddiem u għal liema raġuni qed jingħata?

Jista' jgħid jekk hemmx ħaddiema li għandhom aktar minn allowance waħda u li mhumiex parti mill-ftehim kollettiv tal-istess Awtorità?

Jekk iva f'liema gradi u f'liema sezzjoni qed jingħata u għaliex?

Jista' l-Ministru jgħid jekk hemmx ħaddiema li qed jitħallsu tal-leave li ma jkunux ħadu s-sena ta' qabel?

L-ONOR.

MARIO GALEA staqsa lill-

Jista' d-Deputat Prim Ministru u Ministru għas-Saħħa jgħid x'inhuma l-programmi ta' riabilitazzjoni li qed jitwettqu fil-preżent għall-pazjenti li qed jiġu rikoverati fl-Isptar Monte Carmeli sabiex ikunu jistgħu jerġgħu jintegraw fl-komunità?

L-ONOR.

MARIO GALEA staqsa lill-

Jista' d-Deputat Prim Ministru u Ministru għas-Saħħa jindika fid-dettal xi programmi twettqu f'din il-leġiżlatura għat-tkabbir ta' kuxjenza għall-għarfien dwar is-saħħa mentali biex nikkumbattu l-istigma dwar is-saħħa mentali fil-komunitajiet tagħna?

L-ONOR.

MARIO GALEA staqsa lill-

Jista' d-Deputat Prim Ministru u Ministru għas-Saħħa jgħid kemm hemm persuni bi problemi ta' saħħa mentali li regolarment u kull ġimgħa, jattendu fiċ-Ċentru ta' Matul il-Jum taż-Żejtun?

X'attivitajiet twettqu għal dawn il-persuni matul is-sena l-oħra 2017 u sad-data li fiha tkun imwieġba din il-mistoqsija?

L-ONOR.

KAROL AQUILINA staqsa lill-

Jista' l-Prim Ministru jgħid jekk hux ser jattendi u/jew jipparteċipa fil-Global Citizenship Seminars li ser isiru f'Cape Town u f'Johannesburg fl-Afrika t'Isfel nhar it-30 u l-31 ta' Mejju 2018?

Jista' l-Prim Ministru jgħid jekk ġiex mitlub jew ġiex mistieden biex jattendi għal dawn is-seminars u jekk iva jpoġġi fuq il-Mejda tal-Kamra kopja tad-dokument li permezz tiegħu ġie mitlub jew mistieden biex jattendi għal dawn is-seminars?

L-ONOR.

KAROL AQUILINA staqsa lill-

Jista' l-Prim Ministru jgħid jekk huwa hux wieħed mill-kelliema speċjali waqt il-Global Citizenship Seminars li ser isiru f'Cape Town u f'Johannesburg fl-Afrika t'Isfel nhar it-30 u l-31 ta' Mejju 2018?

Jista' l-Prim Ministru jagħti l-isem, il-kunjom u l-kariga tal-kelliema f'isem il-Gvern Malti li ser jattendu u jipparteċipaw fl-imsemmija seminars?

L-ONOR.

KAROL AQUILINA staqsa lill-

Jista' l-Prim Ministru jagħti d-data ta' meta u l-bini fejn saret il-laqgħa f'Londra, l-Ingilterra, bejnu u bejn l-individwu li d-dettalji tiegħu qegħdin jingħataw separatament, liema laqgħa ġiet organizzata mill-kumpanija li d-dettalji dwarha qed jingħataw separatament?

L-ONOR.

KAROL AQUILINA staqsa lill-

Jista' l-Prim Ministru jpoġġi fuq il-Mejda tal-Kamra kopja tal-masterplan ta' Paceville u li huwa stess irrefera għalih f'kummenti li huwa ta lill-ġurnalisti nhar it-Tlieta 15 ta' Mejju 2018 b'rabta mal-proġett fuq l-art tal-ITS f'San Ġiljan?

L-ONOR.

KAROL AQUILINA staqsa lill-

Ministru għat-Trasport, Infrastruttura u Proġetti Kapitali

Jista ' l-Ministru jpoġġi fuq il-Mejda tal-Kamra kopja tal-masterplan ta' Paceville u li l-Prim Ministru rrefera għalih f'kummenti li ta lill-ġurnalisti nhar it-Tlieta 15 ta' Mejju 2018 b'rabta mal-proġett fuq l-art tal-ITS f'San Ġiljan?

L-ONOR.

KAROL AQUILINA staqsa lill-

Ministru għall-Familja, Drittijiet tat-Tfal u Solidarjetà Soċjali

Jista' l-Ministru jgħid kemm tqassmu kuruni mbierka mill-Papa Franġisku mis-Segretarju Parlamentari għal Persuni b'Diżabilità u Anzjanità Attiva lill-anzjani Maltin u Għawdxin matul is-sena 2018?

Jista' jgħid f'liema djar tal-anzjani tqassmu dawn il-kuruni u x'kienet l-ispiża biex inxtraw dawn il-kuruni?

ORDNIJIET TAL-ĠURNATA

Abbozz Nru 40 – Abbozz ta' Liġi dwar il-Protezzjoni u l-Privatezza tad-Data - Tieni Qari (Kont.) – Ministru għall-Ġustizzja, Kultura u Gvern Lokali.

Abbozz Nru 39 - Abbozz ta' Liġi dwar l-Aġenzija għal Infrastruttura Malta – Tieni Qari (Kont.) – Ministru għat-Trasport, Infrastruttura u Proġetti Kapitali.

Abbozz Nru 42 – Abbozz ta' Liġi li jemenda l-Ordinanza li Tneħħi l-Kontroll tad-Djar - Tieni Qari – Ministru għall-Ġustizzja, Kultura u Gvern Lokali.

Abbozz Nru 35 - Abbozz ta' Liġi li jemenda l-Att dwar il-Professjoni Nutarili u Arkivji Nutarili – Tieni Qari - Ministru għall-Ġustizzja, Kultura u Gvern Lokali.

Abbozz Nru 38 - Abbozz ta' Liġi li jemenda Diversi Liġijiet dwar is-Servizzi Finanzjarji – Tieni Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 41 – Abbozz ta' Liġi li jemenda l-Kodiċi Kriminali u l-Att dwar id-Dipendenza fuq id-Droga (Trattament mhux Priġunerija) - Tieni Qari – Ministru għall-Ġustizzja, Kultura u Gvern Lokali.

Abbozz Nru 43 - Abbozz ta' Liġi dwar Arranġamenti u Servizzi ta' Teknoloġija Innovattiva - Tieni Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 44 – Abbozz ta' Liġi dwar l-Attiv Finanzjarju Virtwali - Tieni Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 45 - Abbozz ta' Liġi dwar l-Awtorità tal-Innovazzjoni Diġitali ta' Malta - Tieni Qari – Segretarju Parlamentari għas-Servizzi Finanzjarji, Ekonomija Diġitali u Innovazzjoni.

Abbozz Nru 46 – Abbozz ta' Liġi dwar is-Sigrieti Kummerċjali - Tieni Qari – Ministru għall-Ekonomija, Investiment u Negozji Żgħar.

Abbozz Nru 13 - Abbozz ta' Liġi li jemenda l-Att dwar Poteri li jsiru Regolamenti fl-Interess Nazzjonali – Tielet Qari – Ministru għall-Affarijiet Barranin u Promozzjoni tal-Kummerċ.

Abbozz Nru 15 - Abbozz ta' Liġi dwar il-Professjoni tal-Psikoterapija – Tielet Qari - Ministru għall-Familja, Dmirijiet tat-Tfal u Solidarjetà Soċjali.

23 ta' Mejju 2018 SKRIVAN TAL-KAMRA

KUMITATI TAL-KAMRA

KUMITAT PERMANENTI DWAR L-AMBJENT U L-IPPJANAR TAL-IŻVILUPP

Il-Kumitat Permanenti dwar l-Ambjent u l-Ippjanar tal-Iżvilupp se jiltaqa' nhar it-Tnejn, 28 ta' Mejju 2018 fl-4:30 pm fil-Kamra tal-Kumitati fil-Parlament b'din l-aġenda:-

Konferma tal-Minuti;

KUMITAT PERMANENTI GĦALL-KONSIDERAZZJONI TA' ABBOZZI TA' LIĠI

Abbozz Nru 30 - Abbozz ta' Liġi dwar il-Prevenzjoni tal-Korruzzjoni fl-Isport – Ministru għall-Edukazzjoni u x-Xogħol.

Abbozz Nru 5 - Abbozz ta' Liġi biex jemenda Diversi Liġijiet (Riforma dwar il-Pensjonijiet) - Ministru għall-Ekonomija, Investiment u Negozji Żgħar.

Abbozz Nru 34 – Abbozz ta' Liġi sabiex jemenda l-Kostituzzjoni ta' Malta – Ministru għall-Ambjent, Żvilupp Sostenibbli u Tibdil fil-Klima.

Abbozz Nru 33 – Abbozz ta' Liġi li jemenda l-Att dwar il-Protezzjoni tal-Ambjent – Ministru għall-Ambjent, Żvilupp Sostenibbli u Tibdil fil-Klima.

Abbozz Nru 37 – Abbozz ta' Liġi li jemenda l-Att dwar il-Protezzjoni tal-Embrijuni – Votazzjoni – Deputat Prim Ministru u Ministru għas-Saħħa.

23 ta' Mejju 2018 SKRIVAN TAL-KAMRA